Stabilitātei!

Stabilitātei! ir 2021. gada 26. februārī dibināta populistiska, eiroskeptiska, centriska Latvijas politiskā partija. To dibināja bijušie Rīgas domes deputāti Aleksejs Rosļikovs un Valērijs Petrovs. Par savu ideoloģiju partija uzskata centrismu.

Partija aicina vienlaikus uz lielāku valsts kontroli un valsts aparāta samazināšanu, kā arī distancēšanos no Eiropas Savienības, t.i. vienlaikus uz kreisu un labēju politiku. Partijas programma iekļauj: Latvijas prezidenta varas palielināšanu, deputātu skaita samazināšanu un atļauju balsot nepilsoņiem. Par vienkāršās tautas un valdošo politiķu pretnostatīšanu un arī savas programmas dēļ partija tiek vainota populismā.

 Vēsture 
Partija tika reģistrēta 2020. gada 11. oktobrī kā Biedrība "Stabilitātei - Jā!".

Partijas dibināšanas sanāksme notika 2021. gada 17. janvārī, par partijas priekšsēdētāju un līdzpriekšsēdētāju ieceļot bijušos Rīgas domes deputātus Alekseju Rosļikovu un Valēriju Petrovu. Valdes sākotnējā sastāvā bija 12 cilvēki.
+Partijas Stabilitātei! valdes sastāvs 2021. gada 17. janvārīAmatsVārds, uzvārdsLīdzšinējā politiskā piederībaValdes priekšsēdētājsAleksejs RosļikovsSaskaņa, Tautas varas spēksValdes līdzpriekšsēdētājsValērijs PetrovsLatvijas Krievu savienība, Saskaņas centrs,
Saskaņa, Gods kalpot Rīgai, Tautas varas spēksValdes loceklis/-eJefimijs KlementjevsSaskaņas centrs, Tautas varas spēksViktorija JarkinaSaskaņas centrs, Tautas varas spēksAndrejs DaņiļevičsLatvijas Sociāldemokrātiskā strādnieku partija,
Tautas varas spēksNatālija Marčenko-JodkoTautas varas spēksRuslans VereščaginsTautas varas spēksDmitrijs KočkinsTautas varas spēksAmils SaļimovsTautas varas spēksJevgenijs JevstifejevsTautas varas spēksSvetlana ČulkovaTautas varas spēksRolands PogulisTautas varas spēks
Beidzoties parakstu vākšanai atvēlētajām desmit dienām, kopumā partijas dibināšanā piedalījušies 315 cilvēki. Uz dibināšanas brīdi partijā bija 647 biedri. Partija oficiāli tika dibināta 2021. gada 26. februārī.

2021. gadā partija organizēja protesta akcijas pret obligāto vakcināciju un ierobežojumiem saistībā ar COVID-19 pandēmiju.

 14. Saeima 
2022. gada 13. jūlijā partija iesniedza Centrālajā vēlēšanu komisijā kandidātu sarakstu, ar kuru startēja 14. Saeimas vēlēšanās. Partijas Ministru prezidenta kandidāts bija Aleksejs Rosļikovs. Vēlēšanās partija ieguva 6,8% balsu, saņemot 11 deputātu vietas 14. Saeimā. Lielāko atbalstu partija ieguva Rīgā un Latgalē.

31. oktobrī tika paziņots, ka partija virzīs tās līderi Alekseju Rosļikovu Saeimas priekšsēdētāja amatam, kurš amatā gan netika ievēlēts.

2023. gada martā Glorija Grevcova paziņoja par izstāšanos no partijas un tās Saeimas frakcijas, līdz ar to partijas Saeimas frakcija samazinājās līdz 10 deputātiem. Pēc skandalozas Saeimas deputātu vizītes uz Ķīnu 2024. gada 24. janvārī no partijas un Saeimas frakcijas tika izslēgta Viktorija Pleškāne, un partijas Saeimas frakcija samazinājās līdz 9 deputātiem. Pēc tam, kad tika anulēts deputātes Glorijas Grevcova deputātes mandāts un viņas vietu Saeimā ieņēma Amils Saļimovs, Saeimas frakcijas deputātu skaits palielinājas līdz 10 vietām.

2024. gada Eiropas Parlamenta vēlēšanās partija izpelnījās plašu uzmanību, apgalvojot, ka priekšvēlēšanu aģitācijā izmantotie teksti kirilicā ir bulgāru, nevis krievu valodā, kuras izmatošana aģitācijā ir liegta (atļauta aģitācija tikai Eiropas Savienības oficiālajās valodās).

2025. gada septembrī partijas "Stabilitāteiǃ" Saeimas frakciju pameta Jeļena Kļaviņa (kļuva par deputāti Viktora Pučkas vietā) un Jekaterina Drelinga.«Stabilitātei» rindas Saeimā pamet tikko deputātes mandātu ieguvusī Kļaviņa un Drelinga lsm.lv 2025. gada 4. septembrī 2026. gadā frakciju pameta arī deputāti Iļja Ivanovs, Igors Judins, Amils Saļimovs un Dmitrijs Kovaļenko. Līdz ar deputāta Kovaļenko izstāšanos no frakcijas, partijas "Stabilitātei!" frakcija 14. Saeimā izjuka.LTV: Saeimā izjukusi «Stabilitātei!» frakcija lsm.lv 2026. gada 18. februārī

 Vēlēšanas 

 Eiroparlamenta vēlēšanas 
 Gads Vēlēšanas Rezultāti (%) Deputāti Piezīmes 2024. 10. Eiropas Parlamenta vēlēšanas 1,98 

 Saeimas vēlēšanas 
 Gads Vēlēšanas Rezultāti (%) Deputāti Piezīmes 2022. 14. Saeimas vēlēšanas 6,80 

 Pašvaldību vēlēšanas 

 Pašvaldību vēlēšanas 
 2021. gadā 

Partija 2021. gada pašvaldību vēlēšanās piedalījās Ropažu un Salaspils novadu, kā arī Jūrmalas pilsētas domes vēlēšanās, tomēr neviens saraksts neguva pietiekamu vēlētāju atbalstu.
Novads/PilsētaVēlēšanu rezultātsDeputātu vietasBalsisProcenti Salaspils novads2034,32% Ropažu novads590,78% Jūrmala1000,69%

 2025. gadā 

 Vēlēšanas Rezultāti (%) Deputāti 2025. gada Rīgas domes vēlēšanas 6,93  2025. gada Ventspils domes vēlēšanas 5,67  2025. gada Daugavpils domes vēlēšanas 3,00  2025. gada Liepājas domes vēlēšanas 2,85 

 Partijas ziedotāji 
Laikaposmā no 2021. līdz 2023. gadam, 5 lielākie partijas atbalstītāji pēc to ziedojumu apmēra bija: Svetlana Čulkova, Dmitrijs Čulkovs, Viktorija Pleškāne, Igors Judins, Alisa Čevere. 

 Iepriekšējie logo 
Partijas logotips un sākotnējais saīsinājums bija S burts ar izsaukuma zīmi. Logotipa izvēle saņēma lielu kritiku, jo īpaši Siguldā, logotipa līdzībai ar Siguldas preču zīmi "S!gulda aizrauj". Tā kā Siguldas preču zīme ir 12 gadus vecāka par partiju, tiesa nolēma aizliegt partijai "Stabilitātei!" izmantot saimnieciskajā apritē preču zīmi S!, tai skaitā reklāmas, reprezentācijas materiālos, tīmekļa vietnē, bez Siguldas novada pašvaldības atļaujas. Līdz 2023. gada decembrim partija lietoja logotipa garo versiju ar pilno partijas nosaukumu.

 Atsauces 

 Ārējās saites 
 Partijas mājaslapa 
 Facebook konts

Kategorija:Latvijas politiskās partijas
Kategorija:Latvijas eiroskeptiskās partijas